钦定古今图书集成/明伦汇编/闺媛典/第031卷 > 《同声歌》汉·张衡
## 钦定古今图书集成/明伦汇编/闺媛典/第031卷 > 《同声歌》汉·张衡

邂逅承际会，得充君后房。情好新交接，恐栗若探汤。
不才勉自竭，贱妾职所当。绸缪主中馈，奉礼助蒸尝。
思为莞蒻席，在下蔽匡床。愿为罗衾帱，在上卫风霜。
洒扫清枕席，鞮芬以狄香。重户结金扃，高下华灯光。
衣解巾粉卸，列图陈枕张。素女为我师，仪态盈万方。
众夫所希见，天姥教《轩皇》。乐莫斯夜乐，没齿焉可忘。